VGI ส่องไม่มีปัจจัยหนุนราคาหุ้นระยะสั้นเหตุรับแรงกดดันสื่อร้านค้าปลีก-ริมถนน
VGI ยังไม่มีปัจจัยผลักดันราคาหุ้นระยะสั้น กำไรของบริษัทอยู่ภายใต้แรงกดดัน เป็นผลจากการตัดสินใจยุติให้บริการสื่อในร้านค้าปลีกสมัยใหม่ (โมเดิร์นเทรด) ณ ช่วงที่รายได้โฆษณาโดยรวมปรับลดลง นอกจากนี้ สัญญา 3 ปีในการจ่ายเงินขั้นต่ำ 300 ลบ. ต่อปีให้กับ MACO สำหรับบริการสื่อริมถนน (street furniture) รวมถึงค่าธรรมเนียมสัมปทานที่เพิ่มขึ้นเป็น 10% ในปี 2560/61 ก็เป็นอีกแรงกดดันต่อภาพรวมการเติบโต
30 ธ.ค. 2558

บล.กสิกรไทย ระบุในบทวิเคราะห์ (30 ธ.ค.) ว่า บริษัท วี จี ไอ โกลบอล มีเดีย จำกัด (มหาชน) หรือ VGI เริ่มต้นบทวิเคราะห์ด้วยคำแนะนำ “ถือ” และมูลค่าพื้นฐานอิงวิธีคิดลดเงินสด (DCF) ที่ 3.70 บาท
ทั้งนี้ กำไรของบริษัทอยู่ภายใต้แรงกดดัน เป็นผลจากการตัดสินใจยุติให้บริการสื่อในร้านค้าปลีกสมัยใหม่ (โมเดิร์นเทรด) ณ ช่วงที่รายได้โฆษณาโดยรวมปรับลดลง นอกจากนี้ สัญญา 3 ปีในการจ่ายเงินขั้นต่ำ 300 ลบ. ต่อปีให้กับ MACO สำหรับบริการสื่อริมถนน (street furniture) รวมถึงค่าธรรมเนียมสัมปทานที่เพิ่มขึ้นเป็น 10% ในปี 2560/61 ก็เป็นอีกแรงกดดันต่อภาพรวมการเติบโตของ VGI
อย่างไรก็ดี อัตรากำไรขั้นต้น (GPM) ของบริษัทจะเพิ่มขึ้น หลังจากยุติการให้บริการรูปแบบโมเดิร์นเทรด ทั้งนี้ยังไม่มีปัจจัยผลักดันราคาหุ้นระยะสั้น เนื่องจากส่วนต่อขยายรถไฟฟ้าจะยังไม่สร้างรายได้จนกว่าจะถึงปี 2561/62 